stanford-oval/wikipedia huggingface dataset:
Songs of Experience (אלבום של U2)
הוצאה וקידום

U2 שיתפה פעולה עם חברת התקליטים איילנד רקורדס בהוצאת "Songs of Experience", מה שהייתה הפעם הראשונה שאיילנד רקורדס תרמה לאלבום של U2 מאז "How to Dismantle an Atomic Bomb" ב-2004.
ב-23 במאי 2017, U2 ביצעה את "The Little Things That Give You Away" ב-"ג'ימי קימל לייב!". בזמן סיבוב ההופעות "The Joshua Tree" הלהקה השמיעה את האלבום לעיתונאים מתעשיית המוזיקה והרדיו.
ב-6 בספטמבר יצא "You're the Best Thing About Me" כסינגל. ב-7 בספטמבר הלהקה ביצעה את "You're the Best Thing About Me" ב-"טונייט שואו עם ג'ימי פאלון".
ב-1 בנובמבר הלהקה הודיעה שהאלבום יצא ב-1 בדצמבר, חשפה את עטיפת האלבום, הוציאה את "Get Out of Your Own Way" ואת "The Blackout" לשירותי סטרימינג ופרסמה את תאריכי ההופעות של סיבוב בשם "Experience + Innocence Tour" באמריקה הצפונית. כל כרטיס שנרכש להופעה כלל עותק של "Songs of Experience". הלהקה הופיעה בכיכר טרפלגר בלונדון ב-11 בנובמבר. באותו יום U2 קיבלה את פרס האייקון הגלובלי בטקס פרסי המוזיקה של MTV אירופה. ב-17 בנובמבר השיר "American Soul" יצא.
"Songs of Experience" יצא ב-1 בדצמבר. ספוטיפיי הפיקו מיני-סרט תיעודי בשם "U2 in America" שהיה זמין כחלק מרשימת השירים, והלהקה גם הקליטה סשן של "Spotify Singles". ביום שיצא האלבום U2 הופיעה בתוכנית "Good Morning Football" ובהיי ליין בניו יורק. ב-2 בדצמבר U2 הייתה התארחה בסטארדיי נייט לייב. שישה ימים אחרי צאת האלבום בונו ודה אדג' נסעו בקו U2 של הרכבת התחתית של ברלין והופיעו על פלטפורמת הרכבת התחתית. ב-19 בדצמבר שודר ב-BBC One ספיישל על הלהקה שכלל הופעה של הלהקה וראיונות עם קאט דיילי.
הסיגנל השני מהאלבום היה "Get Out of Your Own Way" שיצא ב-16 בינואר 2018. הלהקה הופיעה בטקס פרסי הגראמי ה-60. בונו ודה אדג' הופיעו בשיר "XXX" עם קנדריק לאמאר ושודרה הופעה של U2 של "Get Out of Your Own Way" על ארבה לפני פסל החירות. השיר "American Soul" שבוצע גם שם באותו היום הוקרן בטורניר אליפות המכללות בכדורסל ב-2018. "Love Is Bigger Than Anything in Its Way" יצא כסינגל ב-23 באפריל.
קבלה

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
Consequence of Sound: C+
דיילי טלגרף: 
הגרדיאן: 
האינדפנדנט: 
Mojo: 
NME: 
פי'צפורק: 5.3/10
Q: 
רולינג סטון: 
האלבום "Songs of Experience" קיבל ביקורת מעורבות. ב-Metacritic האלבום קיבל ציון של 63 בהתבסס על 28 ביקורות. האלבום "Songs of Experience" הגיע למקום השלישי במצעד אלבומי השנה של רולינג סטון והשיר "Lights of Home" הגיע למקום החמישי במצעד שירי השנה של רולינג סטון. בניו יורק טיימס השיר "The Blackout" הופיע ברשימת 54 השירים הטובים ביותר של השנה. בסקר המבקרים של הווילג' ווייס, Pazz & Jop, האלבום "Songs of Experience" הגיע למקום ה-98. הוא היה מועמד לאלבום הרוק של השנה בפרסי המוזיקה של בילבורד 2018.
"Songs of Experience" פתח במקום הראשון במצעד הבילבורד 200. "Songs of Experience" היה האלבום השמיני של U2 שהגיע למקום הראשן בארצות הברית. עם כניסתו למקום הראשון היא הפכו ללהקה היחידה בארצות הברית שהיה לה אלבום במקום הראשון בשנות ה-80, ה-90, ה-2000 וה-2010.
האלבום פתח במצעד האלבומים הקנדי במקום הראשון והיה האלבום השישי של U2 שהגיע למקום הראשון בקנדה. הוא פתח במקום החמישי במצעד האלבומים הבריטי. באירלנד האלבום פתח במקום הראשון והלהקה הפכה ללהקה הראשונה ש-12 אלבומים שלה הגיעו למקום הראשון באירלנד. בהולנד האלבום הגיע למקום הראשון. "Songs of Experience" היה האלבום השישי הכי נמכר ב-2017 ומכר 1.3 מיליון עותקים.
רשימת שירים

מילות השירים נכתבו על ידי בונו (למעט היכן שמצוין אחרת), המוזיקה לשירים הולחנה על ידי U2 (למעט היכן שמצוין אחרת).
| מס' | שם | לחן | הפקה | משך |
| --- | --- | --- | --- | --- |
| 1. | "Love Is All We Have Left"  |   | אנדי בארלו | 2:41 |
| 2. | "Lights of Home"  | U2, אלנה חיים, דניאל חיים, אסתי חיים, אריאל ראצ'שייד | ג'קנייף לי, ראיין טדר, ברנט קטצ'ל, ג'וליון תומאס | 4:16 |
| 3. | "You're the Best Thing About Me"  |   | לי, טדר, סטיב ליליווייט, קטצ'ל | 3:45 |
| 4. | "Get Out of Your Own Way"  |   | טדר, ליליווייט, קטצ'ל, תומאס, לי | 3:58 |
| 5. | "American Soul"  |   | לי. תומאס, דקלן גפני | 4:21 |
| 6. | "Summer of Love"  |   | טדר. קטצ'ל, לי | 3:24 |
| 7. | "Red Flag Day"  |   | טדר, ליליווייט, קטצ'ל, בארלו | 3:19 |
| 8. | "The Showman (Little More Better)"  |   | טדר, ליליווייט, לי | 3:23 |
| 9. | "The Little Things That Give You Away"  |   | תומאס, בארלו | 4:55 |
| 10. | "Landlady"  |   | לי, טדר, בארלו | 4:01 |
| 11. | "The Blackout"  |   | לי, טדר, בארלו | 4:45 |
| 12. | "Love Is Bigger Than Anything in Its Way"  |   | לי | 4:00 |
| 13. | "13 (There Is a Light)"  |   | טדר, פול אפוורת' | 4:19 |
| משך כולל: | משך כולל: | משך כולל: | משך כולל: | 51:07 |
משתתפי האלבום

בונו - שירה
דה אדג' - גיטרה, שירה, קלידים
אדם קלייטון - גיטרה בס
לארי מולן ג'וניור - תופים, כלי הקשה
סופי צדקה

| --- | --- |

צדקה, 2007
 לידה:  26 באוקטובר 1975 (בת 49) חולון, ישראל 
 סוגה מועדפת:  תיאטרון, מוזיקת עולם, מוזיקה אתנית
 מדינה:  ישראל ישראל
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 בן זוג:  ניסו
 מספר צאצאים:  2 
 http://sofitsedaka.com
 פרופיל ב-IMDb
 
סוֹפִי שָׂרָה צֶדָקָה (נולדה ב-26 באוקטובר 1975) היא שחקנית, זמרת, סופרת ומנחת טלוויזיה ישראלית ממוצא שומרוני שהתגיירה.
ביוגרפיה

צדקה נולדה למשפחה שומרונית אדוקה, וגדלה בשכונת השומרונים נווה פנחס שבעיר חולון, ישראל.
אחיה הוא השחקן נרי צדקה.
בגיל 18, צדקה הלכה בעקבות שתי אחיותיה הגדולות שהתחתנו עם גברים יהודים, והתנתקו מאורח החיים השומרוני. היא ניתקה קשר עם קרובי משפחתה ועברה לתל אביב.
בשנת 1995 החלה בתהליך גיור אורתודוקסי, ובשנת 1997 אישרה הרבנות הראשית בירושלים את גיורה. לאחר שהתגיירה נישאה גם היא לבעל יהודי, וכן סיפרה שגידלה את שני ילדיה כיהודים.
צדקה למדה משחק בבית הספר למשחק של יורם לוינשטיין. למדה תסריטאות, בימוי ועריכה בבית ספר חשיפה לקולנוע וטלוויזיה. לקחה מספר קורסים למקאמים באקדמיה למוזיקה בירושלים. [דרוש מקור]
קריירה > טלוויזיה, משחק והנחיה

בשנת 2000 הנחתה לצד ארז טל את השעשועון "הכספת", ששודר בערוץ 2.
בין השנים 2001–2002 היא שיחקה בדרמה "לחיי האהבה", ששודרה בערוץ של 3 של הכבלים (כיום HOT3).
בשנים 2002–2006 הנחתה בערוץ הילדים.
היא הופיעה בקלטות הווידאו לילדים "פים פם פה", "פים פם פה - בארמון הקסמים", ו"פיית הקסם".
בשנת 2001 הנחתה את התוכניות "סופי טופי" ו"יופי סופי" בערוץ 2.
בשנת 2002 הופיעה בהצגה "סופי ומופי".
בשנת 2003 השתתפה במחזמר "עלי באבא וארבעים השודדים" בהפקת תיאטרון יובל, וקסלר הפקות.
בשנת 2004 היא דיבבה לעברית את אלה בסרט האמריקאי-בריטי "הקסם של אלה". באותה השנה התארחה בפרק אחד בעונה השלישית של סדרת הנוער ״הילדים מגבעת נפוליאון״ ששודרה בערוץ הילדים שיחקה בתפקיד עצמה. באותה שנה כיכבה בתפקיד ראשי בקלטת הילדים "פיית הקסם" לצד לירון כרקוקלי ושנה אחר כך גם במחזמר המבוסס על הקלטת שביים אבי דור.
ב-2008 השתתפה במחזמר "סינדרלה".
ב-2009 יצא סרט תיעודי בהשתתפות צדקה, "שומרוני בודד", בבימויו של ברק הימן. הסרט מגולל את סיפורו של אביה של סופי, ברוך צדקה, ואת התנכרותה של העדה השומרונית אליו ואל משפחתו בעקבות יציאתן של בנותיו מן העדה.
באותה שנה השתתפה עיר ערוץ הילדים עם המנחים הקודמים של הערוץ מיכל ינאי ,דן תורן,נתן ברנד ,עינת ארליך, אפרת רייטן,איתי שגב ונמרוד רשף. .
ב-2012 החלה צדקה להנחות בערוץ 2 את התוכנית "לחיות טוב" לצידה של ענת הראל.
ב-2016 הנחתה את התוכנית "יוצאים חגים" בערוץ 10.
ב-2017 השתתפה בסדרה "תאג"ד", כיעל אמריליו, אמו של דניאל.
בשנת 2018 יצא בערוץ 10 סרט תיעודי "בשם האב" המספר על המסע של סופי צדקה בעקבות מות אביה. בנוסף שיחקה בסדרה "כבודו".
משנת 2019 מככבת בהצגה המחודשת "הערב רוקדים" בתיאטרון יפו בתפקיד לילי תפקיד אותו גילמה רונית אלקבץ בהפקה המקורית שעלתה 25 שנים לפני כן במסגרת פסטיבל עכו.
בשנת 2022 שיחקה בקומדיה "אני פה בגלל אשתי" בתיאטרון העברי.
קריירה > מוזיקה

בשנת 2002 השתתפה בפסטיגל עם השיר "אהבה ענקית" שזכה במקום הרביעי.
בשנת 2005 השתתפה בשנית בפסטיגל עם השיר "גלים גלים" שזכה במקום החמישי.
בשנת 2007 הוציאה סינגל שנקרא "באראשת" ("בראשית" בהיגוי שומרוני). לקראת אלבומה הראשון הנקרא "באראשת" בהד ארצי - הדיסק הראשון של סופי צדקה "באראשת" הכיל שירים מקוריים שלה וצ'ליאאוטים של תפילות עתיקות.
ב-2011 לקראת אלבומה השני, צדקה הוציאה את הסינגלים "למענו", "בגלל שנגעו בי עינייך" ו"שם וכאן" הסינגלים מולחנים משיריו של פריד אל-אטרש, ואת המילים צדקה כתבה.
בינואר 2014 לאחר העלתה צדקה מופע ממיטב שירי פריד אל-אטרש.
בשנת 2014 הקימה את הרכב "סופי והבלאדים" (סופי ובני המקום). הרכב מוזיקלי המתבסס על הקשר שבין העברית העתיקה אותה שרו בעם ישראל עוד לפני היציאה לגלות, לעברית המודרנית והערבית אשר מקורם בלב התרבות הישראלית.
ה"בלאדים" מציגים הופעה רב שפתית עם פרשנות חדשה למזמורים העתיקים. ההרכב פועל מישראל ויוצא לסיבובי הופעות מסביב לעולם (מרכז ארצות הברית, ספרד, רומניה, קפריסין, אוזבקיסטן, דנמרק ועוד).
ב-2017 הוציאה את הדיסק "סופי והבלאדים".
בשנת 2019 הוציאה עם ההרכב שלה את הסינגלים החדשים "השלום על משה", ו"מגיד הרקיע", בדרך לאלבום שלישי.
קריירה > ספרות

בשנת 2010 כתבה צדקה ספר ילדים שנקרא "סימפל".
קריירה > פוליטיקה

ב-2006, בבחירות לכנסת ה-17, הוצבה צדקה במקום החמישי ברשימת מפלגת הירוקים, אך מפלגתה לא עברה את אחוז החסימה.
חיים אישיים

ב-1997 צדקה נישאה לרוני עזרן, וב-1998 נולדה להם בת. ב-2002 התגרשו השניים.
צדקה בזוגיות עם ניסו, גרוש ואב לשניים. ב-2011 נולד להם בן.
צדקה סבתא לנכדה.
מתגוררת בתל אביב.
הערות שוליים

↑  ראו #חיים אישיים
↑  גלית ואילנית, ‏סופי צדקה מספרת על תהליך הגיור מאחורי גבו של אביה - גלית ואילנית - קשת 12, באתר ‏מאקו‏, 18 בדצמבר 2020
↑  סופי צדקה: "לא הרגשתי שייכת לשומרונים ואני לא שייכת ליהדות. אני לא שייכת - והיום אני חיה עם זה בשלום", באתר https://pplus.ynet.co.il
↑  "בשם האב", באתר יוטיוב
↑  "סופי והבלאדים", באתר Bandcamp
↑  מירי חסון, סופי צדקה רצה לכנסת בשורות "הירוקים", באתר ynet, 13 בפברואר 2006
↑  רן בוקר, סופי צדקה ילדה בן, באתר ynet, 26 באוקטובר 2011
↑  טליה לוין, ‏סופי צדקה: "התחלתי את האמהות בגיל צעיר מדי, הייתי ילדה שגידלה ילדה", באתר מעריב אונליין, 17 ביוני 2019
| --- | --- |
בקרת זהויות :  NLI: 987007308099905171  ISNI: 0000 0001 1495 8170  LCCN: no2007091315  VIAF: 97400013   WorldCat (עם VIAF): 97400013
סוכנות הדוגמנות עלית

| --- | --- |


 נתונים כלליים
 מייסדים:  ג'ון קזאבלנקס 
 תקופת הפעילות:  1972–הווה (כ־53 שנים) 
 מיקום המטה:  פריז 
 ענפי תעשייה:  activities of labor placement agencies 
  
 אתר רשמי
 
סוכנות הדוגמנות עלית (באנגלית: Elite Model Management) היא שתי סוכנויות דוגמנות בינלאומיות עצמאיות, אחת צפון-אמריקאית והשנייה בין-לאומית בשאר העולם, כשלפני הפיצול הן הוקמו במקור בפריז כסוכנות דוגמנות יחידה בשנת 1972 שהתפרסה למקומות רבים ברחבי תבל.
היסטוריה > הקמת הסוכנות

סוכנות הדוגמנות עלית הוקמה בפריז בשנת 1972 על ידי ג'ון קזבלנקס ואליין קיטלר. קזבלנקס קיבל את ההשראה לפתיחת הסוכנות מאשתו באותה העת, ג'נט כריסטיאנסן, דוגמנית עבר ומיס יוניברס מדנמרק. החברה נפתחה עם שורה של דוגמניות מפורסמות ובמהרה יצרה לעצמה שם של חברה ידועה בתעשיית האופנה. לאחר מותן של שתיים מהדוגמניות בחברה הבין קזבלנקס כי עליו להתמקד בדוגמניות צעירות יותר שמרוויחות יותר כסף. קזבלנקס השתמש בשיטות עסקיות שונות כדי לשמור על העסק שלו ואף השתמש במתן שוחד לצלמי אופנה כדי שימשכו דוגמניות לסוכנות שלו.
היסטוריה > הצלחה מסחרית

באותה תקופה סוכנויות דוגמנות שונות ברחבי פריז ומילאנו חוו בעיות כספיות ודוגמניות רבות לא קיבלו תשלום על עבודותיהן. לעומתם, סוכנויות הדוגמנות האמריקאיות הבטיחו לדוגמניותיהן ביטחון כלכלי. בשנת 1977 פתח קזבלנקס סוכנות בעיר ניו יורק. נפתחה תחרות מסיבית בין עלית לסוכנויות מובילות אחרות כמו "פורד מודלס" ווילהלמינה. לאחר מותה של וילהלמינה קופר דוגמניות רבות נבהלו ואפילו הדוגמנית שהרוויחה הכי הרבה באותה תקופה, בוורלי ג'ונסון עזבה את עלית לטובת סוכנות הדוגמנות פורד אך חזרה לעלית לאחר שבוע.
בשנת 1981 חברה הסוכנות לסוכנות "Models 1" בשותפות שנמשכה עד 1989. ב-1983 יצרה החברה את תחרות הדוגמניות המפורסמת שלה, "מראה השנה של עלית", אשר נמשכת עד היום במטרה ליצור עניין תקשורתי ולמשוך תשומת לב לדוגמניות הסוכנות. בין המשתתפות בתחרות נמנות: ג'יזל בונדשן, סינדי קרופורד ודיאן קרוגר. ב-1984 התרחבה הסוכנות ברחבי ארצות הברית עם הקמת משרדים באטלנטה, שיקגו, לוס אנג'לס, סן פרנסיסקו ומיאמי (ובהמשך גם בטורונטו, קנדה). ב-1986 היו לסוכנות כבר 20 משרדים מסביב לעולם והמשרד במילאנו נפתח ב-1988. ב-2009 נפתח משרד של הסוכנות גם בלונדון, אנגליה, כמעט עשרים שנה לאחר הניסיונות הראשונים להקים בלונדון משרד.
היסטוריה > נפילתה של הסוכנות

ניקולאס פראר רכש את הסוכנות ב-1990. סוכנות עלית הפכה לחלק מקבוצת "Elite World S.A". בשנת 1990 חתמה החברה על שותפות עם חברת הדוגמנות של היידי גרוס. בשנת 1992 נוצרה סוכנות "Munich Models". החברה ניסתה להיכנס לשוק האסייתי וב-1996 הוקם משרד בסינגפור.
ב-1999 שודר סרט ברשת BBC המציג את מנכ"ל ג'רלד מארי מציע לכתבת סמויה לקיים יחסי מין בתשלום. לאחר מכן הודתה רשת BBC כי הקטע היה ערוך ולא כל האמת נחשפה. הרשת פיצתה כספית את הסוכנות. במהלך הפרשה פרש ג'ון קזבלנקס מהסוכנות והקים סוכנות עצמאית בניו יורק. ב-2002 נתבעה החברה בסכומי עתק יחד עם חברות דוגמנות נוספות בטענה של העלמת כספים. בשנת 2004 הגישה החברה בקשה לצ'פטר 11 בטענה לפשיטת רגל. המשרד המרכזי בניו יורק הועמד למכירה פומבית ונקנתה על ידי איש העסקים מפלורידה, אדי טראמפ. טראמפ ביקש מקזבלנקס לשוב לחברה ולייעץ לו.
באוקטובר 2020 11 נשים בצרפת האשימו את ג'רלד מארי באונס, אלימות והטרדה מינית בשנות השמונים.
דוגמנית העבר קארה אוטיס חשפה בביוגרפיה שלה ב-2011 כי ג'רלד אנס אותה באכזריות ערב ערב בהיותה בת 17, ובאוגוסט 2021 הגישה נגדו ונגד טרודי טפקוט תביעה בבית משפט פדרלי במנהטן.
היסטוריה > הצלחה מחודשת

באוגוסט 2005 נפתחו משרדים במקומות נוספים כמו: אינדונזיה, מלזיה, הפיליפינים ותאילנד. באוקטובר 2005 נערכה תחרות הדוגמניות השנתית של הסוכנות גם בסינגפור. ב-2009 נעצר נשיא החברה, ברטרנד הנט, על סמים. בפברואר 2011 נבחר חבר מנהלים חדש בחברה והשליטה בסוכנות הועברה לסילביו סטגליה האיטלקי. לאחר מכן נפתח משרד של החברה בסין.
ב-2013 פתחה החברה שלוחה בניו יורק תחת השם "The Society Management".
בשנת 2019 הוקמה Elite World Group ובהמשך ג'וליה הארט, אשתו של סטגליה מונתה למנכ"לית החברה. ג'וליה הארט בעבר הייתה יהודיה-חרדית וחייה תוארו בסדרת טלוויזיה של נטפליקס "חיי: מהלכה למעשה". בשנת 2022 היא פוטרה ביום בו הודיע על גירושין. היא הגישה תביעה משפטית בה טענה שבשליטה 50% ממניות החברה. התביעה נדחתה באוגוסט 2022.
פאולו ברביירי מכהן בראש החברה החל משנת 2022.
דוגמניות של הסוכנות

סוכנות דוגמנות עלית גילתה לעולם הדוגמנות את סינדי קרופורד, סטפני סימור, ג'יזל בונדשן, אלסנדרה אמברוזיו, קטרינה באלף ולארה סטון. דוגמניות נוספות היו חתומות בסוכנות - לינדה אוונג'ליסטה, נעמי קמפבל, מוניקה בלוצ'י, אליס קרומבז, אלינה וקאריו, איריס סטרובגר, האנטר שפר ורבות נוספות.
בישראל

סוכנות הדוגמנות עלית קיימה את תחרות "מראה השנה" בשיתוף עם הירחון "את", ואחת הזוכות בה הייתה מיכאלה ברקו, שהפכה בהמשך לדוגמנית-על בינלאומית.
מאוחר יותר עברה הסוכנות לשתף פעולה עם השבועון "מעריב לנוער" בתחרות שנקראה "נערת השנה של מעריב לנוער". התחרות הראשונה התקיימה ב-1986 וזכתה בה שלי גפני. בעקבות זכייתה נסעה גפני להשתתף בתחרות הדוגמניות הבינלאומית שקיימה "עלית" בעיירת הנופש פורטה דיי מארמי שבאיטליה.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  איתי יעקב, 35 שנים אחרי שנאנסה באכזריות: דוגמנית העבר קארה אוטיס תובעת את ג'ראלד מארי, באתר ynet, 15 באוגוסט 2021
בת הים הקטנה

ערך זה עוסק באגדה מאת הנס כריסטיאן אנדרסן. אם התכוונתם למשמעות אחרת, ראו .
| --- | --- |

בת הים הקטנה איור מהספר, הצייר והמאייר הדני וילהלם פדרסן (אנ')
 מידע כללי
 מאת:  הנס כריסטיאן אנדרסן 
 שפת המקור:  דנית 
 סוגה:  מעשייה ספרותית 
 נושא:  Little Mermaid, בת ים (מיתלוגיה) 
 הוצאה
 הוצאה:  Ignác Leopold Kober 
 תאריך הוצאה:  7 באפריל 1837 
 
איור מהספר, הצייר והמאייר הדני וילהלם פדרסן (אנ')
בת הים הקטנה (בדנית: Den lille Havfrue) היא אגדה מאת הנס כריסטיאן אנדרסן שפורסמה לראשונה בשנת 1837.
ניתוח האגדה

האגדה עוסקת בבעיות חברתיות כגון:
התבגרות.
דימוי עצמי נמוך.
קבלת האני וחוסר יכולת לקבל את עצמי כפי שאני.
הרצון התמידי לקבל את מה שאין לי (תסמונת "הדשא של השכן ירוק יותר").
מרד נעורים.
התנתקות מהקן ועזיבה לקראת חיים עצמאיים.
יש הטוענים כי אנדרסן היה הומוסקסואל, וכי האגדה עוסקת באהבה מסוג אחר (אגדה זו וכן האגדה "חייל הבדיל"). רואים בזנבה של בת הים דבר שמטשטש את מיניותה שבכל מקרה אינה נחשפת ומעיד על היותה חסרת מין, ואת הנסיך כהטרוסקסואל. יציאתה של בת הים מן המים מושווית ליציאה מהארון (אם כי בסיפור לא מדובר על משיכה לנשים ואין אף רמיזה אחת ללסביות), ורואים כי בת הים מעדיפה למות מאשר "להיכנס חזרה לארון".
פסלי בת הים הקטנה ופסלים דומים > בקופנהגן

פסל בת הים הקטנה (Den Lille havfrue) הוזמן ב-1909 על ידי קארל יאקובסן, בנו של מייסד מבשלת הבירה קרלסברג, והוצב בנמל של קופנהגן שבדנמרק ב-23 באוגוסט 1913. אלינה, אשתו של הפסל אדוארד אריקסן, הייתה המודל לדמות.
הפסל מהווה אטרקציה תיירותית.
הפסל הושחת פעמים רבות אולם תמיד שופץ. ב-24 באוגוסט 1964 נוסר ראשו של הפסל על ידי חברי תנועה פוליטית ובראשה יורגן נאש, ב-11 בספטמבר 2003 הועף הפסל מעל הסלע שעליו הוא יושב באמצעות חומר נפץ.
בקיץ 2010 הועבר הפסל לשנגחאי לשם הצגתו בתערוכת אקספו 2010.
פסלי בת הים הקטנה ופסלים דומים > בנאפייר

ישנו דמיון בין פסל בת הים הקטנה לבין הפסל "פניה על השונית" (pania of the reef) הממוקם בנאפייר (napier) שבניו זילנד, הסיפור של פניה (אנ') מהמיתולוגיה המאורית גם דומה באופנים רבים לסיפורה של בת הים.
עיבודים > עיבודים לבמה > עיבודים לבמה בישראל

ב-1999 עלה המחזמר "בת הים הקטנה", בהפקת תיאטרון יובל בבימויו של משה קפטן בו שיחקה אפרת רייטן בתפקיד בת הים, נתי רביץ בתפקיד הנסיך וארז בן הרוש שיחק את התפקיד של סוס הים.
ב-2005 הועלתה ההצגה "בת הים הקטנה" בהפקת עזריאל אשרוב בו שיחקה מיכל אמדורסקי את התפקיד הראשי, רפי ויינשטוק בתפקיד הנסיך, עופרה ויינגרטן בתפקיד מכשפת הים, יוסי גרבר בתפקיד המלך, דודי בן אדרת בתפקיד המשרת ובהשתתפות חלי חזן ושיראל אשרוב.
ב-2010 עלתה הגרסה הישראלית של המחזמר "בת הים הקטנה" של דיסני בבימוי משה קפטן בה שיחקו רינת גבאי כאריאל בת הים הקטנה, גיא זוארץ בתפקיד הנסיך אריק, מיקי קם (לסירוגין עם טל קלאי) בתפקיד אורסולה מכשפת הים, ניקי גולדשטיין כסבסטיאן הסרטן, יעקב כהן בתור השחף, מיקי לאון כטריטון מלך הים ובהשתתפות דורון אורן וגיל קפטן.
ב-2016 המחזמר שוב עלה בחנוכה כאשר עדי הימלבלוי בתפקיד בת הים הקטנה, גל אמיתי (לסירוגין עם מתן שביט) בתפקיד הנסיך, מיי פיינגולד בתפקיד מכשפת הים, חובי סטאר בתור כוכב הים ועמרי רוטברד ויעל נחום כצב ים וסוסונית ים (בהתאמה). שנה לאחר מכן הועלתה גרסה דומה ברשת מלונות ישרוטל בכיכובם של מיכל הקטנה כבת הים, גיא פרידמן בתור הנסיך ובתפקיד המכשפה חני נחמיאס ומיקי קם לסירוגין.
ב-2020 עלה המחזמר בו שיחקו עדי ביטי בתפקיד בת הים הקטנה, בר גרוצקי כנסיך ואילנה אביטל בתפקיד המכשפה אורסולה.
עיבודים > עיבודים קולנועיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בסרט "הנס כריסטיאן אנדרסן" יש בלט "בת הים הקטנה" בביצוע הרקדנים זיזי ז'נמייר ורולאן פטי.
בשנות ה-30, לאחר ההצלחה של הסרט שלגיה התכוון וולט דיסני להפיק סרט הנפשה על פי האגדה של אנדרסן, המבוססת על איורים מההוצאה המקורית של הספר. הפרויקט נגנז עוד בשלב התכנון.
בשנת 1989 יצא סרט האנימציה של חברת וולט דיסני בת הים הקטנה (באנגלית: The Little Mermaid). בסרט זה שמה של בת הים הקטנה הוא אריאל. את התפקידים הראשיים מדבבים: ג'ודי בנסון, כריסטופר דניאל בארנס ופאט קרול.
ראו גם

רוסלקה
לורליי
אגדות אנדרסן
הערות שוליים

↑  Robert W. Meyers, “The Little Mermaid: Hans Christian Andersen's Feminine Identification”, Journal of Applied Psychoanalytic Studies, Vol. 3(2), pp. 149-159, 2001
↑  רונה סרור, ‏חיים בסרט: מקומות בעולם שמופיעים בסרטים המצוירים של דיסני, באתר ‏מאקו‏, 25 בנובמבר 2011
↑  Stewart, James, DisneyWar, USA: Simon & Schuster., 2005, עמ' 103
↑  The Little Mermaid, IMDb
| בת הים הקטנה |
| --- | --- | --- |
| ספרים | בת הים הקטנה (1836) |  |
| סרטים | בת הים הקטנה (1989) • בת הים הקטנה 2: השיבה לים (2000) • בת הים הקטנה 3: סיפורה של אריאל (2008) • בת הים הקטנה (2023) |  |
| סדרות | בת הים  הקטנה (אנימה) • בת הים הקטנה (סדרת טלוויזיה של דיסני) • אריאל (סדרת טלוויזיה) |  |
| דמויות | אריאל • אורסולה • אריק |  |
| --- | --- |
בקרת זהויות :  BnF: cb15785907t (data)  GND: 4224470-5  LCCN: no2008101751  MusicBrainz work: fe168b34-674c-441e-a1ca-06f651b7de42  VIAF: 182541424   WorldCat (עם VIAF): 182541424 
פסל בת הים הקטנה בחוף קריית ים
הבלרינה הדנית אלן פרייס (אנ') בתפקיד בת הים הקטנה במחזה בבלט הדני המלכותי (אנ') ‏(Den Kongelige Ballet)‏ (1909)
אליצור יבנה

סמלה הישן של הקבוצה
חזית האולם הביתי הישן "שבזי"
קבוצת אליצור יבנה עונת 2017
מבט מבפנים על היכל הספורט ע"ש רלף קליין ביבנה
אליצור יבנה היא קבוצת כדורסל ישראלית מהעיר יבנה, המתמודדת בליגה הלאומית בכדורסל.
היסטוריה

הקבוצה הוקמה בשנת 1976. בסיום עונת 2006/2007 העפילה הקבוצה לליגה הלאומית. בנוסף, זכתה הקבוצה פעמיים ברציפות בגביע האיגוד (2006, 2007).
המועדון מפעיל גם קבוצת כדורסל נשים בליגה הלאומית ומחלקת נוער (בה החל הכדורסלן עומרי כספי את דרכו). בשנת 2018 מנתה המחלקה עשרים וארבע קבוצות במסגרות השונות וכ-800 ספורטאים וספוראיות.
בעונתה הראשונה בליגה הלאומית הצליחה הקבוצה להעפיל לסדרת הפלייאוף מול מכבי חיפה אך הפסידה בסדרה.
בתחילת עונת 2008/2009 התפטר מאמן הקבוצה רוני צוקרמן, עקב אי הצלחת הקבוצה להגיע ליעדיה לאחר כארבע שנים בתפקיד, ובמקומו מונה עמי נאווי.
בעונת 2009/2010 הקבוצה התבססה על שחקני נבחרות הנוער והעתודה של ישראל במתכונת של קבוצת קולג', תוכנית אותה הובילה הנהלת הקבוצה בסיוע איש העסקים ושחקן העבר עמוס (טינו) ברבי. למועדון הצטרפו שחקני נבחרת ישראל לשעבר, מוטי דניאל כמנהל מקצועי, ליאור ארדיטי כסמכות מקצועית, גלעד כץ כמאמן טקטי, ונתי כהן כמאמן ראשי.
בעונת 2011/2012 הגיעה הקבוצה עד לחצי גמר הפלייאוף ונוצחה 0–2 בסדרה על ידי קבוצת מכבי באר יעקב.
בעונת 2015/2016 שיחקו בקבוצה שני זרים - ג'ונתן בולוק וכריס גאסטון, המתאזרח פלין קליימן, אבי פוגל, יריב עמירם, גיא אוד, יוני דוד, תומר לוי, אוראל לוי ומיכאל זלמנוביץ. המאמן אוהד יתום סיים את עבודתו במהלך העונה לאחר סדרת הפסדים ואת מקומו תפס המאמן עמי נאווי שכבר אימן ביבנה בעבר. בסיום אותה עונה נשרה אליצור יבנה לליגה הארצית אחרי תשע עונות בהן שיחקה בליגה הלאומית.
בעונת 2016/2017 שיחקה הקבוצה בליגה הארצית בהדרכת המאמן אוהד יתום. באותה עונה שבה הקבוצה לליגה הלאומית אחרי ניצחון בגמר הפלייאוף על מכבי בת-ים בהובלתם של ארז מרקוביץ', סטנלי ברנדי, יובל רחמילביץ', יונתן דוד, אמיר בורסוק ועידן רג'ואן.
בעונת 2017/2018 סיימה הקבוצה במקום התשיעי בליגה.
בעונת 2018/19 סיימה הקבוצה במקום השמיני והעפילה לפלייאוף העליון בו הודחה ברבע הגמר לאחר הפסד 1–2 לראשונה בטבלה מכבי עירוני רעננה.
בעונת 2019/2020 העפילה הקבוצה לשמינית גמר גביע המדינה מול מכבי ראשון לציון (כדורסל) ונוצחה בביתה 80–82. בעקבות התפרצות נגיף הקורונה בישראל הופסקו משחקי הליגה במחזור ה-22. הקבוצה סיימה את העונה במקום השלישי עם מאזן של 14 ניצחונות ושמונה הפסדים.
בעונת 2020/2021 בילתה הקבוצה את מרבית העונה בתחתית הליגה ובסיומה ירדה לליגה הארצית.
בעונת 2022/2023 זכתה יבנה בגביע האיגוד (בפעם השלישית בתולדותיה) לאחר ניצחון על אליצור מכבי פתח תקווה. הקבוצה העפילה לגמר הפלייאוף לאחר ניצחון 1–2 בסדרה מול פתח-תקווה. בסדרת הגמר הפסידה הקבוצה 0–2 להפועל כפר קאסם ונשארה לעונה נוספת בליגה הארצית.
ביוני 2023 מונה מאמן קבוצת הנוער של המועדון, שלומי כהן, כמאמן הקבוצה, במקומו של אורי קוקיה.. בחודש יוני 2024 זכתה הקבוצה באליפות והעפילה חזרה לליגה הלאומית.
אולם ביתי

עד שנת 2016 האולם הביתי של הקבוצה היה אולם הפיס הקהילתי ברחוב שבזי 7 המכונה בידי יבנאים רבים ושחקני האגודה בתור "מבצר שבזי", סמוך לבית הספר היסודי ביאליק ביבנה שמכיל 600 מקומות ישיבה. בחודש יולי 2012, אישרה עיריית יבנה הקמת היכל ספורט חדש בשטח בנוי של 2,285 מ"ר ברחוב הדוגית. האולם מכיל כ-1,000 מקומות בשלב א' וקיימת אפשרות להגדלתו עד ל-3,000 מקומות ישיבה. העירייה החליטה לקרוא את האולם על שמו של חתן פרס ישראל רלף קליין. ליקויים שהתגלו במבנה היציע דחו את פתיחתו של ההיכל החדש והקבוצה קיימה את משחקיה הביתיים בעונת 2015/2016 בהיכל הספורט קריית מנחם ברמלה. בחודש נובמבר 2016 נחנך ההיכל במשחק חגיגי בין קבוצת ותיקי אליצור יבנה לבין קבוצת ותיקי מכבי תל אביב.
תארים והישגים

זכייה (3): 2006, 2007, 2023
שחקני עבר בולטים

פיני לוי
ג'ו דאוסן
אלעד הופמן
גיא קנטור
אלכס צ'וברביץ'
בראיינט מרקסון
אנטון שוטבין
דריילון ברנס
אלון שטיין
עמית ביר-כץ
גל איתן
יאן מרטין
איגור מאיור
חיים מרקוביץ'
מאמני עבר

גרשון דקל
נתי כהן
רוני צוקרמן
אוהד יתום
עמי נאווי
עמיר עוזי
גלעד כץ
שי סגלוביץ'
הערות שוליים

↑  מאמן אליצור יבנה התפטר מתפקידו, באתר וואלה, 19 בנובמבר 2008
↑  אריה ליבנת, כדורסל: קבוצת הקולג' של אליצור יבנה, באתר הארץ, 14 באוקטובר 2009
↑  שלומי כהן מונה למאמן אליצור יבנה, באתר יבנה שלי, 4 ביוני 2023
↑  רועי גלדסטון, ‏ההיכל החדש ביבנה ייקרא על שם רלף קליין ז"ל, באתר ערוץ הספורט, 17 בפברואר 2012
↑  נוי ויינברג, ‏אולם כדורסל על שמו של רלף קליין ז"ל נחנך ביבנה, באתר ONE‏, 26 בנובמבר 2016
Money (שיר של ליסה)

"Money" (בעברית: כסף) הוא שיר שהוקלט על ידי הזמרת-יוצרת התאילנדית ליסה, מתוך אלבום הסינגל הראשון שלה, Lalisa. השיר יצא לאור ב-10 בספטמבר 2021, על ידי חברות התקליטים אינטרסקופ רקורדס ו-YG אנטרטיינמנט, ביחד עם אלבום הסינגל. הוא נכתב על ידי 24, אר. טי, וינס ובקו בום והופק על ידי טדי פארק.
השיר הגיע למקום ה-24 במצעד הסינגלים הניו זילנדי והיה מספר 28 בסרטוני המוזיקה המובילים בעולם.